Kabal

Kabal er kortspill som spilles ved å legge spillkort fra en kortstokk i formasjon på bordet, for deretter å flytte kort etter bestemte regler til man har nådd et bestemt resultat. Det finnes mange ulike kabalvarianter; de fleste spilles av én spiller, men det finnes også varianter som krever to spillere. Kabaler med to spillere legges som regel med to kortstokker.


== Etymologi ==
Det eksisterer to ulike forklaringer på etymologien bak ordet «kabal», som kun brukes i norsk, dansk og islandsk. Den ene går ut på at ordet kommer ifra det tyske ordet for «renkespill»: die Kabale (som i Schillers skuespill Kabale und Liebe). Men renkespill er en sekundærbetydning; et låneord, kabbala har med skjult kunnskap, og esoterikk, å gjøre, og innen esoterikken forekommer bruk av kort, som i spådomskunst. Den andre forklaringen på bruken av ordet på norsk, er at det er et låneord fra det franske «cabale», som igjen kommer av middelalderlatin «cabbala». Men også middelalderlatinens «cabbala» er et innlån fra det hebraiske «kabbala».


== Begrep på andre språk ==
På engelsk, nåtidig tysk og svensk heter det patience hhv. patiens, som betyr «tålmodighet». Engelsk benytter dessuten også begrepet solitaire, som er avledet av latin solus, som betyr «ensom, alene».


== Beskrivelse ==
Spillene går vanligvis ut på å stokke en kortstokk, dele ut kortene på en bestemt måte og deretter forsøke å ordne kortene etter farge og verdi gjennom en rekke flyttinger fra ett sted til et annet etter bestemte regler.
Det finnes et stort utvalg av forskjellige kabaler, med en eller flere kortstokker, med regler av varierende kompleksitet, og for spillere på ulike ferdighetsnivåer. Mange av disse spillene har blir overført til elektronisk form og er tilgjengelig som videospill. Enkle former for 7-kabalen og FreeCell følger med i alle dagens versjoner av Microsoft Windows. Mange kabalsamlinger kan lastes ned fra Internett gratis.


== Eksempler på kabaler ==


=== For én spiller ===
Idioten
Klokken, også kalt Uret
Pyramiden
Syver-kabalen


=== For to spillere ===
Sympatikabalen
Veddeløpskabalen


== Litteratur ==
Augusta Stang: Kabaler og kortkunster. N. W. Damm & Søns Forlag, Kristiania 1919.Albert H. Morehead, Geoffrey Mott-Smith: The Complete Book of Solitaire and Patience. Foulsham, 1949/2001, ISBN 0-572-02654-4.
David Parlett: The Penguin Book of Patience. Penguin Books, 1979, ISBN 0-14046-346-1.
Pierre Crépeau: The Complete Book of Solitaire. Firefly Books, 2001, ISBN 1-55209-597-5.
Hannelene Juhls: Großes Patiencen-Buch. Franckh’sche Verlagshandlung, Stuttgart 1981, ISBN 3-440-05001-7.
Ursula von Lyncker: Das große Buch der Patiencen. Bassermann’sche Verlagsbuchhandlung, Niedernhausen 1996, ISBN 3-8094-0234-6.
Irmgard Wolter-Rosendorf: Patiencen in Wort und Bild. Falken-Verlag, Niedernhausen 1992, ISBN 3-8068-2003-1.
Heinz Sosna: Neue Patiencen. Falken-Verlag, Niedernhausen 1987, ISBN 3-8068-2036-8.
Vojtěch Omasta: Patience. Neue und alte Spiele. Slovart-Verlag, Bratislava 1985, OCLC 313534882.
Elisabeth von Sicard: Patience – Patiencen. Edition Ambra, Müllheim/Baden 2001, ISBN 3-932365-08-9.
Edeltraud Mertel: Das große Buch der Patiencen. Keysersche Verlagsbuchhandlung, München 1987, ISBN 3-88199-352-5.
Katrin Höfer: Patiencen. Für Anfänger und Fortgeschrittene. Neue Beispiele und Varianten. Aufgaben und Lösungen (= Freizeit & Hobby). Humboldt, Hannover 2008, ISBN 978-3-89994-182-1.
Illustriertes Buch der Patiencen. Kern Verlag (Max Müller), Breslau 1895.


== Referanser ==